કોંગ્રેસનો દાવો છે કે તેના બંધના એલાનને 21 પક્ષોનો ટેકો છે. ડાબેરી પક્ષોએ પણ કોંગ્રેસના ભારત બંધના એલાનને ટેકો આપ્યો છે. કોંગ્રેસના પ્રવક્તા રણજિત સુરજેવાલાએ કહ્યું કે સવારના 9 વાગ્યાથી બંધ શરૂ થશે અને બપોરના 3 વાગ્યા સુધી ચાલશે. કેટલાંક રાજ્યોએ શાળા અને કોલેજમાં રજા જાહેર કરી છે. ભારત બંધને તામિલનાડુમાં ડીએમકે, કર્ણાટકમાં જેડીએસ, બિહારમાં આરજેડી, સમાજવાદી પાર્ટી, એનસીપી અને રાજ ઠાકરેને મનસેનો ટેકો છે. શિવસેનાએ ભારત બંધમાં ન જોડાવાની જાહેરાત કરી છે.